Traficul este blocat miercuri după-amiază pe DN72, în județul Dâmbovița, unde a avut loc un accident în urma căruia o persoană a murit.
Potrivit IPJ Dâmbovița, accidentul a avut loc pe DN 72, în afara localității Dragodana.
Polițiștii care au ajuns la fața locului au constatat că în accident au fost implicate un TIR și un autoturism.
În urma impactului, persoana aflată la volanul autoturismului a decedat.
Traficul pe drumul național 72 este blocat.
Polițiștii fac cercetări, urmând să stabilească împrejurările în care s-a produs accidentul.